Međunarodni dan muzeja 18.5.2020. – izrada licitarskog srca

Ovogodišnji program Muzej grada Iloka provodi s nazivom „Muzej kao mjesto razumijevanja, suradnje i kulturne razmjene.

Shodno tome, u programu sudjeluju i učenici 4. B razreda OŠ Julija Benešića iz Iloka s učiteljicom Kristinom Čobanković. Od njegova osnutka, muzej je mjesto u koje su iločki učenici voljeli posjećivati. Tijekom godina, učili su biti mali arheolozi, čuvari kulturne baštine, umjetnici, zaljubljenici u povijest iločkog kraja. Tradicija zajedničke suradnje očituje se i u obilježavanju Međunarodnog dana muzeja. Učenici su dobili za zadatak izraditi predmet koji najbolje doprinosi razvoju suradnje, razumijevanja muzeja s iločkim učenicima te međusobnom uvažavanju u različitosti. Radovi su vidljivi na internetskoj platformi muzeja.

Izabrali su licitarsko srce, čija je tradicija izrade započela je u srednjem vijeku, a u 16. i 17. stoljeću u mnogim se europskim samostanima pripravljali kolači i medenjaci s pomoću bogato ukrašenih drvenih kalupa. Običaj darivanja licitara duboko je ukorijenjen u hrvatskoj kulturi. Zahvaljujući velikom umijeću te svojstvenom načinu oslikavanja koje su hrvatski obrtnici prenosili i razvijali s generacije na generaciju, licitar je danas postao jedan od nacionalnih simbola te predstavlja autohtoni hrvatski tradicijski suvenir. Hrvatski licitar je obilježen crvenom glazurom, ukrašen bogatstvom raznobojnih šara, raznih oblika – srce najčešći oblik, bebice, vjenčići ,trešnje, potkove… No, ono što je važno u značenju licitarskog srca je njegova priča. To je ukras, kojim se daruje ljubav - darovati licitarsko srce, znači pokloniti toj osobi i svoje srce.